laion/Wikipedia-Exotic huggingface dataset:
טודיא (מלך אשורי)

טוּדִיַא (באכדית: 𒂅𒁲𒅀, תעתיק: Ṭu-di-ia) הוא המלך האשורי הקדום ביותר ששמו ברשימת המלכים האשורים, והראשון מבין "המלכים שגרו באוהלים". אין ממצאים ארכאולוגיים המאשרים את קיומו. לדברי האשורולוג ז'ורז' רו(אנ'), טוּדִיַא חי במחצית האחרונה של המאה ה-25 לפנה"ס (כלומר בערך בין 2450 לפנה"ס ל־2400 לפני הספירה.) טוּדִיַא הוחלף על ידי אַדַמוּ. עדיין אין מידע קונקרטי אודות 13 המלכים הראשונים ברשימת מלכי אשור, אם כי בלוח בבלי, מתקופה הרבה יותר מאוחרת, בו מציגים את שושלת אבותיו של חמורבי מבבל, כנראה שמצוינים שמות המלכים מטודיא ועד נוּאַבּוּ, אם כי בצורה מעוותת: שמו של טודיא נראה שמצורף לזה של אדמו ונראה כ"כטובטיאמוטו". בדיווחים ארכאולוגיים ראשוניים מאבלה, נראה כי קיומו של טודיה אושר עם גילוי לוח בו נאמר כי הוא סיים חוזה להפעלת כָּרוּם בשטח אבלה, עם "המלך" איבריום (אנ') (כעת ידוע כי איבריום היה היועץ של המלך אישר-דאמו (אנ') מאבלה). קריאה זו מוטלת בספק כעת, מכיוון שכמה חוקרים טענו לאחרונה כי ההסכם המדובר כלל לא היה עם המלך טודיה מאשור, אלא עם מלך ללא שם של מיקום לא ברור בשם "אברסל". נראה כי לאשור כבר היו קשרי מסחר עם אנטוליה בתקופה זו; ההתייחסויות המוקדמות ביותר לכָּרוּם האנטולי ב"חטי" נמצאו על גבי לוחות מאוחרים יותר, המתארים את התקופה הקדומה של האימפריה האכדית. על אותם לוחות, סוחרים אשוריים בפורושנדה (אנ') ביקשו את עזרתו של שליטם, סרגון מאכד, ומילה זו המשיכה להתקיים ברחבי אשור במשך כ-1,700 שנה. השם "חטי" מופיע בדיווחים מאוחרים יותר של נרם-סין, נכדו של סרגון במסע מלחמה באנטוליה. הסוחרים האשורים והאכדים הפיצו את השימוש בכתב יתדות המסופוטמי גם לאנטוליה וללבנט. המלכים האשורים הקדומים ביותר שנרשמו כ"מלכים שחיו באוהלים" (כמו טודיה) היו תחילה שליטים עצמאיים חצי-נוודים; כנראה שאשור התחיל כאוליגרכיה ולא כמונרכיה. מלכים אלה הפכו בשלב מסוים ל"עירוניים" והקימו את מדינת העיר אשור. אזור אשור, צפונית למושב האימפריה במרכז מסופוטמיה, היה ידוע בכינוי אזוהינום (Azuhinum) ברשומות האכדיות. לקראת סוף שלטונו של סרגון מאכד מרדו בו האשורים; "שבטי אשור במדינה העליונה תקפו בתורם, אך הם נכנעו לכוחותיו, וסרגון התיישב באוכלוסיותיהם, והוא הכה אותם באכזריות." נתן וסרמן ויגאל בלוך, האמורים - מסופוטמיה בראשית האלף השני לפנה"ס, כרמל, ירושלים, 2019. The Assyrian King List Jean-Jacques Glassner, Mesopotamian Chronicles, 2004 J. J. Finkelstein, The Genealogy of the Hammurapi Dynasty, in: Journal of Cuneiform Studies, Vol. 20, No. 3/4 (1966), pp. 95-118 The Assyrian King List - Livius, www.livius.org Glassner, Jean-Jacques (2004). Mesopotamian Chronicles. Society of Biblical Literature. p. 137. ISBN 1589830903. Roux, Georges (27 אוג' 1992). Ancient Iraq. Penguin Books Limited. ISBN 978-0140125238. {{cite book}}: (עזרה) Malati J. Shendge (1 January 1997). The language of the Harappans: from Akkadian to Sanskrit. Abhinav Publications. p. 46. ISBN 978-81-7017-325-0. Retrieved 22 April 2011.
Inside Your Heaven

Inside Your Heaven (בעברית: בתוך גן העדן שלך) הוא סינגל שהוקלט על ידי הזמרת-יוצרת האמריקאית קארי אנדרווד. השיר יצא לאור ב-14 ביוני 2005, על ידי חברות התקליטים אריסטה רקורדס, סייקו מיוזיק ו-19 אנטרטיינמנט כסינגל שלא מתוך אלבום וכסינגל הבכורה של אנדרווד. השיר הגיע למקום הראשון במצעד הבילבורד הוט 100. השיר נכתב על ידי אנדראס קרלסון, פל ניילין וסוואן קוטצ'ה והופק על ידי דזמונד צ'יילד. במקור, יצא השיר בעקבות תוכנית הטלוויזיה "אמריקן איידול", שם התחרתה אנדרווד בבו ביס. השניים הקליטו גרסה משלהם לשיר וכל אחת מהגרסאות יצאה ביוני 2005, תוך שזו של אנדרווד זכתה להצלחה גבוהה מזו של ביס. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5 מיליון השמעות. גרסתה של אנדרווד זכתה להצלחה חסרת תקדים, כאשר נחתה במקום הראשון במצעד הבילבורד הוט 100 והייתה לאחד משירי הקאנטרי הבודדים בהיסטוריית המצעד שעשו זאת. כמו כן, הצליחה גרסתה של אנדרווד לכבוש את פסגת מצעד קנדה הוט 100 והייתה לאחד מהשירים המצליחים ביותר במדינה באותה השנה. במצעד סוף השנה שמגזין הבילבורד פרסם בסוף שנת 2005, דורג השיר במקום ה-71. מידע על הסינגל "Inside Your Heaven" באתר מיוזיק בריינז מידע על היצירה "Inside Your Heaven" באתר Discogs סרטון השיר "Inside Your Heaven" באתר יוטיוב אנדראס קרלסון, פל ניילין, סוואן קוטצ'ה Carrie Underwood - Inside Your Heaven, Discogs (באנגלית) Carrie Underwood, Billboard Carrie Underwood – Inside Your Heaven (באנגלית), נבדק ב-2020-07-04 Some Hearts, נבדק ב-2020-07-04 Hot 100 No 1 Debuts: Complete List, Billboard, ‏2020-06-22 Nielsen Business Media Inc, Billboard, Nielsen Business Media, Inc., 2005-07-16. (באנגלית) BILLBOARD YEAR END Gold & Platinum, RIAA (באנגלית) Gold/Platinum, Music Canada (באנגלית)
Jesus, Take the Wheel

Jesus, Take the Wheel (בעברית: ישו, קח את ההגה) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הבכורה שלה, Some Hearts. השיר יצא לאור ב-3 באוקטובר 2005, על ידי חברת התקליטים אריסטה רקורדס, כסינגל הראשון והפותח מתוך האלבום. השיר הגיע למקום הראשון במצעד שירי הקאנטרי. השיר נכתב על ידי הילרי לינדזי, גורדי סמפסון וברט ג'יימס והופק על ידי מארק ברייט. לאחר שהוציאה את סינגל הבכורה שלה "Inside Your Heaven", כחלק מתוכנית הטלוויזיה "אמריקן איידול", הוציאה אנדרווד את השיר הזה, כסינגל הראשון מתוך אלבום הבכורה שלה שיצא בסמוך אליו. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות. השיר זכה להצלחה רבה, כאשר הגיע למקום הראשון במצעד שירי הקאנטרי ולמקום הראשון במצעד שירי הקאנטרי של קנדה. כמו כן, זכה השיר בשני פרסי גראמי, בפרס האגודה למוזיקה הנוצרית, בשני פרסי המוזיקה של CMT, בפרס האיגוד הקנדי למוזיקת קאנטרי ובפרס האקדמיה למוזיקת קאנטרי. איגוד תעשיית ההקלטות האמריקאי העניק לשיר את תואר הפלטינה המשולשת, על מכירות של למעלה משלושה מיליון עותקים במדינה. מידע על היצירה "Jesus, Take the Wheel" באתר מיוזיק בריינז מידע על היצירה "Jesus, Take the Wheel" באתר Discogs סרטון השיר "Jesus, Take the Wheel" באתר יוטיוב הילרי לינדזי, גורדי סמפסון, ברט ג'יימס Carrie Underwood - Some Hearts, Discogs (באנגלית) Carrie Underwood, Billboard Carrie Underwood – Jesus, Take the Wheel (באנגלית), נבדק ב-2020-07-04 Some Hearts, נבדק ב-2020-07-04 Gold/Platinum, Music Canada (באנגלית) GRAMMY.com, GRAMMY.com (באנגלית) Carrie Underwood, IMDb Gold & Platinum, RIAA (באנגלית)
Some Hearts (שיר)

Some Hearts (בעברית: כמה לבבות) הוא סינגל שהוקלט על ידי הזמר-יוצר האמריקאי מרשל קרנשו, מתוך אלבום האולפן שלו, Good Evening. השיר יצא לאור בשנת 1989, על ידי חברת התקליטים וורנר רקורדס, כסינגל מתוך האלבום. השיר לא זכה להצלחה רבה במצעדים, אך גרסתה של קארי אנדרווד משנת 2005, זכתה להצלחה רבה בארצות הברית. בשנת 1987, יצא אלבום האולפן השני של הזמרת-יוצרת האמריקאית בלינדה קרלייל, Heaven on Earth. האלבום יצא לאור ב-5 באוקטובר 1987, על ידי חברות התקליטים וירג'ן רקורדס ו-MCA רקורדס. מתוך האלבום יצאו שישה סינגלים. במהלך הקלטת האלבום, נשלחה גרסת דמו של "Some Hearts" לקרלייל. לבסוף, הוחלט כי קרלייל לא תכלול את גרסת הדמו באלבום וכי מתוכו ייצא הסינגל "Heaven Is a Place on Earth", כסינגל המוביל. בסרט שיצא בשנת 2001 "America's Sweethearts", ביצעו גרסת כיסוי של השיר. Some Hearts (בעברית: כמה לבבות) בשנת 2005, הקליטה הזמרת-יוצרת האמריקאית קארי אנדרווד, את השיר מחדש, תוך שהיא הוציאה אותו כסינגל מתוך אלבום הבכורה שלה, Some Hearts. השיר יצא לאור ב-29 באוקטובר 2005, על ידי חברת התקליטים אריסטה רקורדס, כסינגל השני מתוך האלבום. השיר הגיע למקום ה-12 במצעד השירים העכשוויים למבוגרים. השיר בדומה למקור, שיצא בשנת 1989, נכתב על ידי הפזמונאית דיאן וורן, אך בשונה מהמקור הופק על ידי המפיק המוזיקלי דן האף. את הגרסה המקורית של השיר שבוצעה על ידי מרשל קרנשו, הפיק המפיק המוזיקלי דייוויד קרשנבאום. כמו כן, גרסתה של אנדרווד קצרה מזו המקורית. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5 מיליון השמעות. במצעדים השבועיים זכתה גרסתה של קארי להצלחה מתונה, כאשר הגיע למקום ה-22 בלבד במצעד 40 השירים למבוגרים של בילבורד, אך במצעד השירים העכשוויים למבוגרים הצליחה להגיע למקום ה-12, תוך שבמצעד סוף השנה שפורסם בסוף שנת 2006, דורגה במקום ה-24. בפברואר 2010, פורסם באופן רשמי כי גרסתה של אנדרווד נמכרה בלמעלה מ-207,000 עותקים בארצות הברית. מידע על היצירה "Some Hearts" באתר מיוזיק בריינז מידע על הסינגל "Some Hearts" באתר מיוזיק בריינז גרסאות נוספות ל"Some Hearts" באתר SecondHandSongs Marshall Crenshaw - Good Evening, Discogs (באנגלית) Carrie Underwood - Some Hearts, Discogs (באנגלית) Adult Contemporary Songs - Year-End, Billboard Belinda Carlisle - Heaven On Earth, Discogs (באנגלית) Belinda Carlisle - Heaven Is A Place On Earth, Discogs (באנגלית) Belinda Carlisle - I Get Weak, Discogs (באנגלית) Belinda Carlisle - Circle In The Sand, Discogs (באנגלית) Carrie Underwood, Billboard Carrie Underwood – Some Hearts (באנגלית), נבדק ב-2020-07-04 Marshall Crenshaw – Some Hearts (באנגלית), נבדק ב-2020-07-04 Some Hearts, נבדק ב-2020-07-04 Bonus SoundScan numbers for Kelly Clarkson, David Cook, more!, USATODAY.COM
Cry for Me

Cry for Me הוא שיר של הזמרת הקובנית-אמריקאית קמילה קביו, שיצא כסינגל השלישי מאלבום האולפן השני שלה, Romance ב-4 באוקטובר 2019, תחת חברות התקליטים אפיק רקורדס וסייקו מיוזיק. בעקבות יציאתם של השירים "Liar" ו"Shameless", הסינגלים המובילים מהאלבום. בהכרזתה על השיר, קביו קראה לשיר אחד ה"אהובים" עליה והסבירה שהוא נכתב על "כשהאקס שלך עובר הלאה מהר יותר ממך וכמובן כשאתה רוצה שהם יהיו מאושרים אבל פשוט... לא כל כך מהר". כעבור יומיים קביו הסבירה על השיר יותר, ואמרה "כתבתי שיר כבר כשהייתי בת 16 וקראו לו "I’m Pissed Off You’re Happy", על סיטואציה שבה מישהו ואני נפרדנו ומוקדם משציפיתי, הוא המשיך הלאה, הוא נהנה והיה מאושר ויצא עם אחרות וממש כעסתי, זה לא לקח הרבה זמן. לקחתי את הרעיון הזה והכנסתי אותו לשיר הזה, התחושה שאף אחד לא אוהב להודות בה, שהוא משתגע מקנאה". השיר נכתב על ידי קמילה קביו, ראיין טדר, אדם פיניי ולואי בל. השיר הוא באורך שלוש דקות ותשע שניות. אמילי זמלר ממגזין רולינג סטון תיארה את השיר כ"שיר פופ" שלוקח את התחושה הזו אחרי פרידה שבה אתה רוצה שהאקס שלך יהיה אומלל כמוך". קביו הודיעה על יציאת השיר במדיה החברתית ב-2 באוקטובר 2019. קביו ביצעה לראשונה את השיר בסאטרדיי נייט לייב, ב-12 באוקטובר 2019. מידע על היצירה "Cry for Me" באתר מיוזיק בריינז מידע על היצירה "Cry for Me" באתר Discogs סרטון השיר "Cry for Me" באתר יוטיוב מידע על השיר "Cry for Me" באתר ספוטיפיי מידע על השיר "Cry for Me" באתר טיידל קמילה קביו, ראיין טדר, אדם פינלי ולואי בל Darmon, Aynslee (2 באוקטובר 2019). "Camila Cabello Performs Stripped-Down Version Of Lewis Capaldi's 'Someone You Loved'". ET Canada. נבדק ב-3 באוקטובר 2019. {{cite web}}: (עזרה) "Camila Cabello vai lançar música "Cry For Me" na sexta-feira". POPline (בBrazilian Portuguese). 2 באוקטובר 2019. נבדק ב-2 באוקטובר 2019. {{cite web}}: (עזרה) "Camila Cabello announces new song, "Cry for Me," coming Friday". ABC News Radio. 2 באוקטובר 2019. נבדק ב-3 באוקטובר 2019. {{cite web}}: (עזרה) = https://twitter.com/Camila_Cabello/status/1179971706749952000 =October 4, 2019}} Zemler, Emily (4 באוקטובר 2019). "Hear Camila Cabello Mourn an Ex on New Track 'Cry For Me'". Rolling Stone. נבדק ב-4 באוקטובר 2019. {{cite web}}: (עזרה) https://twitter.com/camila_cabello/status/1179417708468813824, Twitter Camila Cabello Gives Off Marie Antoinette Vibes in Lavish 'SNL' Set, Entertainment Tonight (באנגלית)
ביכורים (אתר אינטרנט)

בִּכּוּרִים הוא אתר אינטרנט ומאגר יצירות אמנות, שהוקם במטרה לאפשר ליוצרים מתחומי היצירה השונים, לפרסם את יצירתם לעיני הגולשים באינטרנט. האתר בִּכּוּרִים הוקם על ידי פורטל האינטרנט כיפה בשנת תשס"ג (2003), ונוהל במשך שנותיו הראשונות על ידי רחל נפרסטק. הקמתו היא חלק מהנביעה המחודשת של עולם השירה, האמנות והיצירה בציבור הדתי, במטרה להמציא במה חופשית לפרסום יצירה עברית-שורשית. כחלק מפורטל כיפה, האתר מהווה בעיקרו במה ליוצרים מן הציבור הציוני דתי. ככזה, האתר, בניגוד בולט לאתרי יצירה אחרים, מכיל יצירות רבות העוסקות בתחומים הדתיים השונים ובמתח שבין האדם לקונו, ומוביל, באמצעות עורכי התוכן באתר, קו אידאולוגי המונע מיצירות המכילות מסרים אלימים או מיניים, להתפרסם בו. עם זאת, באתר מפרסמים מיצירותיהם גם יוצרים שאינם דתיים. באתר קיימים, נכון לשנת תשס"ח (2008), כ-1,600 יוצרים ולמעלה מ-48,500 יצירות מתחומי המלל, הסאונד והתחומים הוויזואליים השונים. לגולשים באתר מתאפשר ליהנות מן היצירות, ולמקד את גלישתם באמצעות המלצות העורכים, להגיב ליצירות, לדרג יצירות, ולהוסיף יצירות לרשימת המועדפות עליהם. במידה והם מעוניינים בכך, בהליך קצר ופשוט יכולים הגולשים באתר להירשם אליו בעצמם ולפרסם בו מיצירותיהם שלהם. עם התפתחות קהילת היוצרים באתר, נוספו לאתר פורומים, המשמשים כסדנאות בתחומי הכתיבה, הסאונד, הצילום, והציור, אשר מונחות ומנוהלות על ידי יוצרים באתר, בעלי ידע בתחומם. כמו כן, האתר מקיים מפגשים קבועים בפסח, בסוכות ובחנוכה ליוצרים החברים בו. המפגשים כוללים, בדרך כלל, הרצאה מאת אמן כלשהו המוזמן אליהם, וקריאת קטעי שירה ופרוזה, מאת חברי האתר, כמו קטעי הופעות מוזיקליות, והצגת יצירות פלסטיות וויזואליות בתערוכה. במפגשים מתקיימת מסגרת ייחודית של שירת נשים, בשל המחויבות לצו ההלכתי, המאפשרת לזמרות לשיר בפני קהל הנוכחות במפגש. אתר האינטרנט הרשמי של ביכורים
Easy (שיר של קמילה קביו)

Easy (באנגלית: קל) הוא שיר של הזמרת הקובנית-אמריקאית קמילה קביו מתוך אלבום האולפן השני שלה, Romance. הוא יצא כסינגל הרביעי מהאלבום ב-11 באוקטובר 2019. קביו כתבה את השיר יחד עם ג'סטין טרנטר והמפיקים שלו ג'ון היל, לואי בל, פרנק דוקס, קרטר לנג ווסטן וויס. השיר נכנס למצעדים השבועיים בכמה מדינות, כולל אוסטרליה, קנדה, בריטניה, סלובקיה ואירלנד. אף על פי שהוא לא נכנס למצעד בילבורד הוט 100 האמריקני, הוא הופיע לראשונה במקום העשירי במצעד השירים מתחת להוט 100. קביו הודיעה על יציאתו לאור של השיר ב-9 באוקטובר 2019, דרך חשבונות המדיה החברתית שלה. השיר נכתב על ידי קביו, ג'סטין טרנטר, ג'ון היל, אדם פייני, לואי בל, קרטר לאנג ווסטן וויס. הוא באורך שלוש דקות ושש עשרה שניות. יו מקינטייר מעיתון פורבס אפיין את השיר כשיר פופ. לאורך כל השיר ניתן לשמוע את קביו המתייחסת לחוסר הביטחון והדברים הרבים שהיא לא אוהבת בעצמה, כמו חשיבה יתר על המידה עד כדי הריסה, "השיניים העקומות" שלה וסימני המתיחה בירכיים. השיר מספר כיצד בן זוגה עזר לה לאהוב את עצמה ולמצוא אהבה אמיתית לראשונה. קביו ביצעה את השיר בשידור חי לראשונה בסאטרדיי נייט לייב ב-12 באוקטובר 2019. היא גם ביצעה את השיר עם סינגלים אחרים מהאלבום באירוע של Apple Music בנובמבר 2019. ב-8 בדצמבר, קביו ביצע את השיר בתוכנית האירוח של מיכאל מקינטייר. מידע על היצירה "Easy" באתר מיוזיק בריינז מידע על הסינגל "Easy" באתר מיוזיק בריינז מידע על היצירה "Easy" באתר Discogs מידע על השיר "Easy" באתר ספוטיפיי מידע על השיר "Easy" באתר טיידל קמילה קביו, ג'סטין טרנטר, ג'ון היל, אדם פיני, לואי בל, קרטר לנג וווסטן וויס פרנק דוקס, לואי בל, קרטר לנג, ווסטן וויס וג'ון היל "Camila Cabello drops new single "Easy"". The Fader. 11 באוקטובר 2019. נבדק ב-14 בנובמבר 2019. {{cite web}}: (עזרה) "Camila Cabello Announces Sophomore Album 'Romance,' North American Tour". Rolling Stone. 13 בנובמבר 2019. נבדק ב-14 בנובמבר 2019. {{cite web}}: (עזרה) "Camila Cabello Teases Her Latest New Music Friday Release". Billboard. נבדק ב-2019-10-10. "Camila Cabello: Easy – Music on Google Play". Google Play. נבדק ב-14 בנובמבר 2019. {{cite web}}: (עזרה) Camila Cabello – “Easy”, Stereogum, ‏2019-10-11 camila on Instagram: “#easy is out now 🌹🌹🌹🌹 I wrote this song about the kind of love that makes you love yourself more , I think before you open up to someone…”, Instagram (באנגלית) "Watch Camila Cabello Perform "Cry for Me" and "Easy" on SNL". Pitchfork (באנגלית). נבדק ב-2019-10-13. Music, Apple (2019-11-29). ".@Camila_Cabello performs some of her biggest hits for an intimate audience. Watch Camila Cabello Live: New Music Daily Presents now". @AppleMusic (באנגלית). נבדק ב-2019-12-08. @Camila Cabello performs Easy - Michael McIntyre's Big Show | BBC (באנגלית), נבדק ב-2019-12-09 "@Camila Cabello performs Easy". SkyStatement (באנגלית אמריקאית). 2019-12-09. נבדק ב-2019-12-09.
Don't Forget to Remember Me

Don't Forget to Remember Me (בעברית: אל תשכח לזכור אותי) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הבכורה שלה, Some Hearts. השיר יצא לאור ב-13 במרץ 2006, על ידי חברת התקליטים אריסטה רקורדס, כסינגל השלישי מתוך האלבום. השיר הגיע למקום השני במצעד שירי הקאנטרי. השיר נכתב על ידי מורגן סטפלטון, קלי לאבלייס ואשלי גורלי והופק על ידי מארק ברייט. בשיר מדברת אנדרווד על כך שהיא מתכוונת לעזוב את הבית שלה, לאחר שסיימת את לימודה בבית ספר תיכון. אמה אומרת לה "לא לשכוח לזכור אותה", בעת שתתחיל לחיות את החיים שלה. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות. השיר זכה להצלחה רבה, כאשר הגיע למקום השני במצעד שירי הקאנטרי ולמקום הרביעי במצעד שירי הקאנטרי של קנדה. כמו כן, זכה השיר בפרס מוזיקת הקאנטרי של ASCAP, בקטגוריית "שיר השנה המבוצע ביותר", בטקס שהתקיים בשנת 2007. איגוד תעשיית ההקלטות האמריקאי העניק לשיר את תואר הזהב, על מכירות של למעלה מחצי מיליון עותקים במדינה. מידע על היצירה "Don't Forget to Remember Me" באתר Discogs סרטון השיר "Don't Forget to Remember Me" באתר יוטיוב מורגן סטפלטון, קלי לאבלייס, אשלי גורלי Carrie Underwood - Some Hearts, Discogs (באנגלית) Carrie Underwood, Billboard Carrie Underwood – Don't Forget to Remember Me (באנגלית), נבדק ב-2020-07-04 Some Hearts, נבדק ב-2020-07-04 Gold/Platinum, Music Canada (באנגלית) 45th Annual Ascap Country Music Awards Stock Pictures, Royalty-free Photos & Images - Getty Images, www.gettyimages.com Gold & Platinum, RIAA (באנגלית)
תפתח חלון (סיבוב הופעות)

תפתח חלון הוא סיבוב הופעות של הזמרת-יוצרת הישראלית ריטה אשר נתמך על אלבומה "תפתח חלון" והתקיים ברחבי ישראל. המופע עלה במרץ 2000 והסתיים בספטמבר 2000, הוא נמשך כשבעה חודשים וכלל כ-30 הופעות. בהופעה שהתקיימה באמפיתיאטרון, קיסריה ביולי 2000, הודיעה ריטה על הריונה ובעקבות כך הסתיים סיבוב ההופעות בספטמבר 2000. סיבוב ההופעות זכה בפרס מופע השנה. בשנת 1999 יצא לאור אלבומה הכפול של ריטה "תפתח חלון", אלבום זה הוא היקר ביותר של ריטה מבחינת תקציב ההפקה ועלותו הגיע לכמיליון דולר. תהליך הכנתו היה מורכב, תחילה בשל ההקפדה המיוחדת על איסוף ובחירת הטקסטים ולאחר מכן, בעבודה האולפנית שנמשכה כשנה וחצי. אלבום זה זכה להצלחה גדולה כאשר 20,000 עותקים ממנו נמכרו בתוך 24 שעות מרגע שחרורו לחנויות ובתוך חודשים ספורים מכר יותר מ-85,000 עותקים. את שירי האלבום עיבדו משה לוי ולואי להב, ופרט לרמי קלינשטיין השתתפו בלחנים גם אתי אנקרי, אסתר שמיר, לאה שבת ושלמה ארצי. "תפתח חלון" שיר הנושא של האלבום, שכתבה ריטה והלחין קלינשטיין, היה למצליח ביותר מתוכו. פרט לו בלטו גם השירים "או שכן או שלא" שכתבה עירית לינור, "המכתב הראשון" שכתב יאיר לפיד ו"לא יודעת מה עובר לך בראש", שכתב שלמה ארצי והתפרסם כאשר ביצע אותו בעצמו בדואט עם יעל דקלבאום כעבור שנה. האלבום כלל שני דואטים עם קלינשטיין, "בערב יום העצמאות" ו"זמן", וכמו כן מספר שירים מתורגמים מפרסית, מפורטוגזית ומספרדית. במופע זה ריטה מבצעת את רוב שיריה מאלבומה "תפתח חלון" וגם את שאר להיטיה הגדולים מהאלבומים האחרים. יוסי חרסונסקי ביקר באופן חיובי את המופע: "ריטה היא לא רק זמרת. זוהי הפרפורמרית הכי ענקית שהייתה לנו בזמר העברי. כמו בהצגה הקודמת, כמו אצל ריטה, הרגשנות חזקה מפרשנות. רצה לפני השיר: קודם היא, אחר-כך השיר. אבל עושה את זה נהדר. השירים, חדשים וישנים, יושבים חזק על כתפיה הרוטטות, בתחום אוקטבות ששייך רק לה". גם עדי גולד ביקר באופן חיובי את המופע: "אף זמר ישראלי לא זוכה לכזו כמות של אהבה ומצליח להחזיר כל-כך הרבה". אודות, באתר ריטה
Before He Cheats

Before He Cheats (בעברית: לפני שהוא בוגד) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הבכורה שלה, Some Hearts. השיר יצא לאור ב-19 באוגוסט 2006, על ידי חברת התקליטים אריסטה רקורדס, כסינגל הרביעי מתוך האלבום. השיר הגיע למקום הראשון במצעד שירי הקאנטרי. השיר נכתב על ידי ג'וש קיר וכריס טומפקינס והופק על ידי מארק ברייט, בדומה לסינגל הקודם "Don't Forget to Remember Me". השיר נשאר במצעד הבילבורד הוט 100 במשך 64 שבועות רצופים, דבר אשר הופך אותו לשיר השני בהיסטוריה שהצליח לעשות זאת. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות. "Before He Cheats" הפך לשיר הקאנטרי הראשון אי פעם שנמכר בלמעלה משני מיליון עותקים דיגיטליים והיה בעבר שיר הקאנטרי הנמכר ביותר בכל הזמנים. השיר נמכר בלמעלה מ-4,483,000 עותקים דיגיטליים נכון לינואר 2020, ונחשב לשירה הנמכר ביותר של אנדרווד בארצות הברית. איגוד תעשיית ההקלטות האמריקאי העניק לשיר את תואר הפלטינה המשושת, על מכירות של למעלה משישה מיליון עותקים במדינה. מידע על הסינגל "Before He Cheats" באתר מיוזיק בריינז מידע על היצירה "Before He Cheats" באתר Discogs סרטון השיר "Before He Cheats" באתר יוטיוב Carrie Underwood - Some Hearts, Discogs (באנגלית) Carrie Underwood, Billboard Carrie Underwood – Don't Forget to Remember Me (באנגלית), נבדק ב-2020-07-04 Carrie Underwood – Before He Cheats (באנגלית), נבדק ב-2020-07-04 Imagine Dragons' 'Radioactive' Ends Record Billboard Hot 100 Run, Billboard, ‏2014-05-09 Some Hearts, נבדק ב-2020-07-04 "Before He Cheats". Billboard. Roughstock- http://www.roughstock.com, Top 30 Digital Country Songs Chart: January 7, 2020, RoughStock, ‏2020-01-07 Gold & Platinum, RIAA (באנגלית) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) "British single certifications – Carrie Underwood – Before He Cheats". British Phonographic Industry. Select singles in the Format field. Select Silver in the Certification field. Type Before He Cheats in the "Search BPI Awards" field and then press Enter. Gold/Platinum, Music Canada (באנגלית)
פילה (חברה)

תאגיד פילה אחזקות (באנגלית: Fila Holdings Corp.) היא יצרנית בגדי ספורט המעצבת נעליים ובגדים שהוקמה על ידי אטורה וג'יאנסברו פילה בשנת 1911 בביאלה, פיימונטה, איטליה. בשנת 2003 נמכרה לקבוצה האמריקאיתSport Brands International. בשנת 2007 נמכרה החברה לפילה קוריאה, החטיבה הדרום קוריאנית שלה. בספטמבר 2010 הונפקה החברה בבורסת קוריאה (הדרומית). מנכ"ל החברה הוא יון קאון-צ'אנג. לפילה משרדים ב-11 מדינות ברחבי העולם. פילה הוקמה בביאלה, פיימונטה, איטליה, על ידי אטורה וג'יאנסברו פילה בשנת 1911. במקור החברה ייצרה בגדים לאנשי האלפים האיטלקיים, בעיקר תחתונים. בשנות השבעים החברה עברה להתמקדות בבגדי ספורט, עם אישור עסקת שיתוף פעולה עם הטניסאי השוודי ביורן בורג. המותג הפך פופולרי יותר לאחר המעבר לבגדי ספורט. בשנת 1991, בתמיכתה של החברה האיטלקית, הוקמה חברה בת FILA קוריאה. בשנת 2003, הבעלים האיטלקי המקורי, Holding di Partecipazioni, מכר את החברה ל-Cerberus Capital Management, קרן גידור אמריקאית, לאחר שהחברה התחייבה יתר על המידה להסכמים יקרים עם אתלטים בתקופה שבה החברה הייתה עם שולי רווח נמוכים. סרברוס הייתה בעלת חברת Fila באמצעות חברת ההחזקות Sports Brands International, שגם הפעילה את כל עסקי פילה ברחבי העולם למעט Fila Korea, שהייתה חברה נפרדת שהפעילה את המותג ברישיון. לאחר מספר שנים בהם המותג דשדש, בינואר 2007 נרכשו המותג וכל החברות הבנות הבינלאומיות שלו על ידי פילה קוריאה. בשנת 2009 רכשה ANTA Sports את הזכויות על המותג בסין, הונג קונג ומקאו, מהשותף המיזם המשותף הסיני של חברת פילה, בל אינטרנשיונל. פילה קוריאה הייתה עדיין בעלת 15% ממניות החברה המשותפת "Full Prospect". במאי 2011 רכשה חברת פילה קוריאה את יצרנית ציוד הגולף העולמית Acushnet Company, והפכה לבעלים החדשים של מותגי גולף מובילים כמו טיטיסט תמורת 1.23 מיליארד דולר. פילה נותנת חסות לקבוצת הבייסבול Doosan Bears הקוריאנית, קבוצת הכדורגל מכבי תל אביב, ונבחרת הפיליפינים ברוגבי. מדיה וקבצים בנושא פילה בוויקישיתוף אתר האינטרנט הרשמי של פילה פילה, ברשת החברתית פייסבוק פילה, ברשת החברתית אקס (טוויטר) פילה, ברשת החברתית אינסטגרם פילה, סרטונים בערוץ היוטיוב Fila Purchase Completed; Executive Team Named, www.businesswire.com, ‏10 ביוני 2003 (באנגלית) מורן, אינעל העולם: יו"ר FILA מסביר איך עושים קאמבק של מיליארדים, באתר כלכליסט, 28 בינואר 2019
Wasted

Wasted (בעברית: מבוזבז\ת) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הבכורה שלה, Some Hearts. השיר יצא לאור ב-6 בפברואר 2007, על ידי חברת התקליטים אריסטה רקורדס, כסינגל החמישי והאחרון מתוך האלבום. השיר הגיע למקום הראשון במצעד שירי הקאנטרי. השיר נכתב על ידי הילרי לינדזי, מארב גרין וטרוי ורגס והופק על ידי מארק ברייט. השיר הוא עוסק בנושאים של התמכרות, כולל אלכוהוליזם. בשיר יש שתי דמויות ועל כל אחת מהן לנסות ולגרום להתמכרות להפסיק להשתלט על חייהן. אחת מצליחה להפסיק עם התמכרות לזוגיות והשנייה למשקאות חריפים. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17 מיליון השמעות. השיר זכה להצלחה רבה, כאשר הגיע למקום הראשון במצעד שירי הקאנטרי ולמקום הראשון במצעד שירי הקאנטרי של קנדה. כמו כן, זכה השיר בפרס מוזיקת הקאנטרי של ASCAP, בקטגוריית "שיר השנה המבוצע ביותר", בטקס שהתקיים בשנת 2007. בפרס זה זכה גם השיר "Don't Forget to Remember Me". בנוסף לכך, דורג השיר במקום השביעי ברשימה השנתית של מצעד שירי הקאנטרי של בילבורד, שפורסמה בסוף שנת 2007. סרטון השיר "Wasted" באתר יוטיוב Carrie Underwood - Some Hearts, Discogs (באנגלית) Carrie Underwood, Billboard Carrie Underwood – Wasted (באנגלית), נבדק ב-2020-07-04 Some Hearts, נבדק ב-2020-07-04 Gold/Platinum, Music Canada (באנגלית) 45th Annual Ascap Country Music Awards Stock Pictures, Royalty-free Photos & Images - Getty Images, www.gettyimages.com Hot Country Songs - Year-End, Billboard Gold & Platinum, RIAA (באנגלית)
Blood Harmony

Blood Harmony (בעברית: הרמוניה בדם) הוא המיני-אלבום הראשון של הזמר-יוצר האמריקאי פיניאס או'קונל. האלבום יצא לאור ב-4 באוקטובר 2019, על ידי חברת התקליטים OYOY ו-AWAL. מתוך האלבום יצאו ארבעה סינגלים. מידע על האלבום Blood Harmony באתר MusicBrainz מידע על האלבום Blood Harmony באתר AllMusic האלבום Blood Harmony באתר ספוטיפיי האלבום Blood Harmony באתר דיזר האלבום Blood Harmony באתר אפל מיוזיק האלבום Blood Harmony באתר סאונדקלאוד FINNEAS by Blood Harmony, Genius (באנגלית) Blood Harmony, נבדק ב-2020-06-13 Blood Harmony (Deluxe), נבדק ב-2020-08-07